Diari Oficial de la Generalitat Valenciana


Sumari del DOGV 4618, del 29-10-2003 (2003/11462)

RESOLUCIÓ de 20 d'octubre de 2003, del director general de Recursos Humans de la Conselleria de Sanitat, per la qual s'ordena la publicació de les bases per a la selecció de personal per a la cobertura temporal de 63 places en les unitats perifèriques del Servici de Prevenció de Riscos Laborals dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/11430


Data del document
:   20-10-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * prevenció d'accidents
    * medicina del treball
    * cirurgia
    * treball temporal
    * psicologia del treball
    * administració regional
    * personal sanitari
    * seguretat en el treball
    * ergonomia
    * metge
    * sanitat laboral

RESOLUCIÓ de 20 d'octubre de 2003, del director general de Recursos Humans de la Conselleria de Sanitat, per la qual s'ordena la publicació de les bases per a la selecció de personal per a la cobertura temporal de 63 places en les unitats perifèriques del Servici de Prevenció de Riscos Laborals dependents de la Conselleria de Sanitat. [2003/X11311]
  
L'Orde de la Conselleria de Sanitat de 6 d'agost del 2001, per la qual s'estructura i organitza el servici de prevenció de riscos laborals del sector sanitari preveu la distribució territorial de les unitats de Prevenció de Riscos Laborals dependents de la Conselleria de Sanitat. Igualment, l'acord entre la Conselleria de Sanitat i les organitzacions sindicals presents en la Mesa Sectorial de Sanitat celebrada el 30 de juliol del 2001, preveu una taula de recursos humans per a dotar eixes unitats, que seria seleccionat, d'acord amb l'article 7 de l'orde de 6 d'agost del 2001, segons que disposa la Llei 30/1999, de Selecció i Provisió de Places de Personal Estatutari dels Servicis de Salut.
  
Per este motiu, davant la necessitat de cobrir de manera urgent estes places, i de la inexistència de borsa de treball per a poder seleccionar dit personal en les categories existents en les unitats perifèriques del Servici de Prevenció de Riscos Laborals, i de conformitat amb les competències atribuïdes pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, i després d'haver sigut negociat en la Mesa Sectorial de Sanitat, de conformitat amb el que preveu la Llei 9/1987, de 12 de juny, resolc publicar les bases per a la selecció de personal per a la cobertura temporal d'un total de 63 places en les unitats perifèriques del Servici de Prevenció de Riscos Laborals dependents de la Conselleria de Sanitat.
  
València, 20 d'octubre de 2003.- El director general de Recursos Humans: José Cano Pascual.
  
Bases per a la selecció de personal per a la cobertura temporal de 63 places en les unitats perifèriques dels Servicis de Prevenció dependents de la Conselleria de Sanitat.
  
Primera. Característiques de les places
  
1.1 Adscripció i funcions
  
1.1.1. El personal seleccionat s'adscriurà a les unitats perifèriques de Prevenció de Riscos Laborals previstes en l'annex de l'Orde de 6 d'agost del 2001, per la qual s'estructura i organitza el Servici de Prevenció de Riscos Laborals del Sector Sanitari, i que s'acompanya com a annex I, dependent orgànicament i funcionalment del Servici de Prevenció de Riscos Laborals de la Conselleria de Sanitat.
  
1.1.2. Funcions: les previstes en el Decret 123/2001, de 10 de juliol, del Govern Valencià, pel qual s'aprova el Reglament dels Servicis de Prevenció de Riscos Laborals en l'àmbit de l'administració de la Generalitat Valenciana i els seus organismes autònoms, i en l'anteriorment esmentada Orde de 6 d'agost de 2001.
  
1.2. Règim Jurídic
  
El personal seleccionat estarà subjecte, mentre dure el seu nomenament, al règim jurídic corresponent al lloc de treball per al qual haja sigut nomenat.
  
1.3. Retribucions
  
Les previstes segons l'Acord de 15 d'octubre de 2002, del Govern Valencià, pel qual s'establixen les retribucions de les categories professionals existents en les unitats de Prevenció de Riscos Laborals amb les actualitzacions corresponents.
  
1.4 Incompatibilitats
  
Durant l'exercici temporal no es podrà compatibilitzar amb un segon lloc de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitat i els articles 54 i 55 de la llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
Segona. Requisits dels aspirants
  
2.1 Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, per tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta estiga definida en el Tractat Constitutiu de la Unió Europea, o tindre este dret segons que preveu el Decret 543/2001, de 18 de maig.
  
2.2 Tindre fets els 18 anys i no haver arribat a l'edat de jubilació.
  
2.3 Estar en possessió de la següent titulació segons les places a què opten:
  
Tècnic Superior en Higiene del Treball:
  
- Llicenciat/a o diplomat universitari, i
  
- Curs Superior en Prevenció de Riscos Laborals, especialitat Higiene del Treball (duració no inferior a 600 hores).
  
Tècnic superior en Psicosociologia i Ergonomia del Treball:
  
- Llicenciat/a o diplomat universitari, i
  
- Curs Superior en Prevenció de Riscos Laborals, especialitat Psicosociologia i Ergonomia (duració no inferior a 600 hores).
  
Tècnic superior en Seguretat en el Treball:
  
- Llicenciat/a o diplomat universitari, i
  
- Curs Superior en Prevenció de Riscos Laborals, especialitat Seguretat en el Treball (duració no inferior a 600 hores).
  
Especialistes en Medicina del Treball:
  
- Llicenciat/a en Medicina i Cirurgia, i
  
- Especialista en Medicina del treball o Diploma en Medicina d'Empresa.
  
ATS/DUI d'empresa:
  
- Diplomat/a universitari en Infermeria / ATS, i
  
- Diploma d'Infermeria d'Empresa.
  
Tècnics mitjans del Servici de Prevenció de Riscos Laborals:
  
- Batxiller superior, Formació Professional de segon grau, o equivalents, i
  
- Certificat acreditatiu, avalat per organismes oficials del curs de nivell mitjà de Prevenció de Riscos Laborals (amb una duració no inferior a 300 hores i un programa d'acord amb el contingut de l'annex V del Reglament de Desplegament de la Llei de Prevenció de Riscos Laborals.
  
2.4 No trobar-se inhabilitat per a l'exercici professional o per a l'exercici de funcions públiques, ni haver sigut separat mitjançant expedient disciplinari del servici de qualsevol de les administracions públiques o de la Seguretat Social.
  
En el cas dels nacionals dels altres estats esmentats en el punt 2.1, no trobar-se inhabilitat, per sanció o pena, per a l'exercici professional o per a l'accés a funcions o servicis públics en un Estat membre, ni haver sigut separat per sanció disciplinària d'alguna de les seues administracions o servicis públics en els sis anys anteriors a la convocatòria.
  
2.5 Els aspirants han d'acreditar el compliment dels requisits en el moment de presentar la sol·licitud i mantindre's en el moment del nomenament.
  
2.6 Per a les places de tècnics superiors en prevenció de riscos laborals s'assignarà el grup de classificació (A o B) corresponent al nivell més alt de titulació que posseïsquen. Per tant, eixa titulació no els serà baremada en l'apartat de formació.
  
Tercera. Documentació
  
3.1 Junt amb la instància (annex II) d'esta resolució, s'ha d'aportar la documentació acreditativa valorable segons el barem (annex III), també la memòria per a cada una de les categories sol·licitades i el quadre d'autobaremació (annex IV), en el qual es farà referència exclusivament als epígrafs previstos en este. Les sol·licituds que no vagen acompanyades del corresponent autobarem seran rebutjades.
  
3.2. Els mèrits no al·legats o no acreditats no es tindran en compte a l'hora de la baremació.
  
3.3. La documentació aportada junt amb la instància ha de presentar-se ben compulsada.
  
3.4. Memòria descriptiva sobre els objectius, activitats i projecte d'actuació per al lloc a què s'aspira, en un màxim de deu cares de foli escrites a doble espai. Es presentarà en sobre tancat junt amb la instància.
  
Quarta. Termini i lloc de presentació
  
Termini: la instància i la documentació exigida s'han de presentar en el termini de 20 dies hàbils des de l'endemà de la publicació en el Diari Oficial de la Generalitat Valenciana.
  
Lloc de presentació:
  
- Servicis Centrals de la Conselleria de Sanitat
  
46462 València: carrer del misser Mascó, 31.
  
- Direccions territorials i Gerència d'Àrea d'Alcoi
  
03315 Alacant: carrer Girona, número 26.
  
12792 Castelló de la Plana: plaça Hort dels Corders, número 12.
  
46994 València: Gran Via de Ferran el Catòlic, número 74.
  
03857 Alcoi: avinguda del País Valencià, número 33,
  
o mitjançant qualsevol de les formes previstes en la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999.
  
Cinquena. Comissió avaluadora
  
5.1 Es constituiran quatre comissions avaluadores, per a la selecció de metges del treball, tècnics superiors, ATS d'empresa i tècnics mitjans. Cada una d'elles estarà integrada per 5 membres:
  
President: director general per als Recursos Humans, o la persona que hi delegue.
  
Un vocal designat per la Secretaria Autonòmica per a l'Agència Valenciana de la Salut, i un altre per la Subsecretaria, que farà les funcions de secretari.
  
Dos vocals en representació de les organitzacions sindicals presents en la Mesa Sectorial de Sanitat.
  
5.2. Normes de funcionament: es regirà pel que establix per als òrgans col·legiats la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
Sisena. Seu de la comissió qualificadora
  
Per a comunicacions i la resta d'incidències, la comissió qualificadora té la seua seu en els servicis centrals de la Conselleria de Sanitat (c/ del misser Mascó, núm. 31, 46933 València).
  
Setena. Assignació de vacants
  
Una vegada acabada la baremació dels aspirants i feta l'entrevista sobre el contingut de la memòria, s'elaborarà una llista per orde de puntuació i especialitat, sobre la base de la qual els aspirants elegiran de major a menor puntuació entre les places oferides en l'annex I.
  
En cas d'empat es designarà l'aspirant que reunisca major puntuació en l'apartat A) ?Temps treballat?. Si persistix l'empat s'elegirà el de major edat.
  
Huitena. Nomenaments
  
Als aspirants seleccionats s'efectuarà un nomenament com a interí, en comissió de servicis o de promoció interna temporal segons corresponga i d'acord amb el que establix el Decret 7/2003, de 28 de gener, del Consell de la Generalitat.
  
Novena. Borsa de treball
  
Amb aquells aspirants que no resulten seleccionats, es constituirà una borsa de treball per a la provisió de les futures vacants que pogueren produir-se, segons l'orde de puntuació.
  
Relació de documents que adjunte
  
1. Memòria
  
2.
  
3.
  
4.
  
5.
  
6.
  
7.
  
8.
  
9.
  
10.
  
11.
  
12
  
13
  
ANNEX III
  
1. Barem de mèrits per a la selecció de metges del treball
  
A) Temps treballat (màxim 45 punts)
  
- Per cada mes de treball en institucions sanitàries públiques del Sistema Nacional de Salut per personal dependent de les institucions sanitàries de la Conselleria de Sanitat de la Generalitat Valenciana que tinga eixa condició en el moment de publicació de la convocatoria: 0'25 punts.
  
Igualment, el personal que, tot i no estar prestant servicis en el moment de publicació de la convocatòria, els haja prestat en les institucions sanitàries de la Conselleria de Sanitat de la Generalitat Valenciana: 0'25 punts per mes
  
Es considerarà també com a temps treballat en institucions sanitàries, el realitzat com a personal mèdic i farmacèutic inspector, infermer subsinspector o ATS visitador, que faça les funcions de la Inspecció de Servicis Sanitaris.
  
B) Formació (màxim 18 punts)
  
B.1. Altres especialitats mèdiques via MIR o altres llicenciatures o titulacions superiors, distintes a les exigides per a l'accés: 4 punts per cada una.
  
B.2. Haver obtingut l'especialitat de medicina del treball via MIR: 18 punts.
  
B.3. Cursos específics de prevenció de riscos laborals, fets en entitats formatives acreditades, segons el que disposa la disposició transitòria tercera del RD 39/1997: 0'10 punts per cada 10 hores.
  
B.4. Especialitats o disciplines preventives de nivell superior: 6 punts. En cas de tindre únicament el nivell mitjà es puntuarà amb 3 punts.
  
B.5. Altres cursos, realitzats en entitats formatives acreditades: 0'01 punt per cada 10 hores
  
C) Valencià: fins a un màxim de 5 punts. Si acredita estar en possessió del corresponent certificat emés o homologat per la Junta Qualificadora de Coneixements de Valencià, d'acord amb l'escala següent:
  
Oral: 1'25 punts
  
Elemental: 2'50 punts
  
Mitjà: 3'75 punts
  
Superior: 5 punts
  
D) Memòria descriptiva (màxim 32 punts).Sobre els objectius, activitats i projecte d'actuació per al lloc a què s'aspira, en un màxim de deu cares de foli escrites a doble espai.
  
Es farà una entrevista sobre el contingut de la memòria.
  
2. Barem de mèrits per a la selecció de tècnics superiors en prevenció de riscos laborals: tècnics en ergonomia, seguretat en el treball i d'higiene.
  
A) Temps treballat (màxim 45 punts)
  
- Per cada mes de treball en institucions sanitàries públiques del Sistema Nacional de Salut per personal dependent de les institucions sanitàries de la Conselleria de Sanitat de la Generalitat Valenciana que tinga eixa condició en el moment de publicació de la convocatòria: 0'25 punts.
  
Igualment, el personal que, tot i no estar prestant servicis en el moment de publicació de la convocatòria, els haja prestat en les institucions sanitàries de la Conselleria de Sanitat de la Generalitat Valenciana: 0'25 punts per mes
  
Es considerarà també com a temps treballat en institucions sanitàries el fet com a personal mèdic i farmacèutic inspector, infermer subsinspector o ATS visitador, que faça les funcions de la Inspecció de Servicis Sanitaris.
  
B) Formació (màxim 18 punts)
  
B.1. Altres llicenciatures o titulacions universitàries, distintes a les exigides per a l'accés, d'acord amb la base 2.6: 4 punts per cada una.
  
B.2. Altres diplomatures, distintes a les exigides per a l'accés, d'acord amb la base 2.6: 2 punts per cada una.
  
B.3. Altres especialitats preventives superiors, excepte l'exigida com a requisit per al lloc: 6 punts per cada una. Igualment, es puntuarà amb 6 punts la possessió de l'especialitat de Medicina del Treball.
  
B.4. Cursos específics de prevenció de riscos laborals, fets en entitats formatives acreditades, segons el que disposa la disposició transitòria tercera del RD 39/1997: 0'10 punts per cada 10 hores.
  
B.5. Altres cursos, fets en entitats formatives acreditades: 0'01 punts per cada 10 hores.
  
C) Valencià: fins a un màxim de 5 punts, si acredita tindre el corresponent certificat emés o homologat per la JQCV, d'acord amb l'escala següent:
  
Oral: 1'25 punts
  
Elemental: 2'50 punts
  
Mitjà: 3'75 punts
  
Superior: 5 punts
  
D) Memòria descriptiva (màxim 32 punts). Sobre els objectius, activitats i projecte d'actuació per al lloc a què s'aspira, en un màxim de deu cares de foli escrites a doble espai.
  
Es farà una entrevista sobre el contingut de la memòria.
  
3. Barem de mèrits per a la selecció d'ATS d'empresa
  
A) Temps treballat (màxim 45 punts)
  
- Per cada mes de treball en institucions sanitàries públiques del Sistema Nacional de Salut per personal dependent de les institucions sanitàries de la Conselleria de Sanitat de la Generalitat Valenciana que tinga eixa condició en el moment de publicació de la convocatoria: 0'25 punts
  
Igualment, el personal que, tot i no estar prestant servicis en el moment de publicació de la convocatòria, els haja prestat en les institucions sanitàries de la Conselleria de Sanitat de la Generalitat Valenciana: 0'25 punts per mes
  
Es considerarà també com a temps treballat en institucions sanitàries, el fet com a personal mèdic i farmacèutic inspector, infermer subsinspector o ATS visitador, que faça les funcions de la Inspecció de Servicis Sanitaris.
  
B) Formació (màxim 18 punts).
  
B.1. Llicenciatures universitàries o titulacions superiors: 4 punts per cada una.
  
B.2. Altres diplomatures, distintes a les exigides per a l'accés: 2 punts per cada una.
  
B. 3. Cursos específics de prevenció de riscos laborals, realitzats en entitats formatives acreditades, segons el que disposa la disposició transitòria tercera del RD 39/1997: 0'10 punts per cada 10 hores.
  
B.4. Especialitats o disciplines preventives de nivell superior, 6 punts. En cas de tindre únicament el nivell mitjà es puntuarà amb 3 punts.
  
B.5. Altres cursos, realitzats en entitats formativas acreditades: 0'01 punt per cada 10 hores
  
C) Valencià: fins a un màxim de 5 punts, si acredita tindre el corresponent certificat emés o homologat per la JQCV, d'acord amb l'escala següent:
  
Oral: 1'25 punts
  
Elemental: 2'50 punts
  
Mitjà: 3'75 punts
  
Superior: 5 punts
  
D) Memòria descriptiva (màxim 32 punts). Sobre els objectius, activitats i projecte d'actuació per al lloc a què s'aspira, en un màxim de deu cares de foli escrites a doble espai.
  
Es realitzarà una entrevista sobre el contingut de la dita memòria.
  
4. Barem de mèrits per a la selecció de tècnics mitjans
  
A) Temps treballat (màxim 45 punts)
  
- Per cada mes de treball en institucions sanitàries públiques del Sistema Nacional de Salut per personal dependent de les institucions sanitàries de la Conselleria de Sanitat de la Generalitat Valenciana que tinga eixa condició en el moment de publicació de la convocatòria: 0'25 punts.
  
Igualment, el personal que, tot i no trobar-se prestant servicis en el moment de publicació de la convocatòria, els haja prestat en les institucions sanitàries de la Conselleria de Sanitat de la Generalitat Valenciana: 0'25 punts per mes
  
Es considerarà també com a temps treballat en institucions sanitàries, el realitzat com a personal mèdic i farmacèutic inspector, infermer subsinspector o ATS visitador, que faça les funcions de la Inspecció de Servicis Sanitaris.
  
B) Formació (màxim 18 punts).
  
B.1. Llicenciatures universitàries o titulacions superiors: 4 punts per cada una.
  
B.2. Diplomatures universitàries: 2 punts per cada una.
  
B. 3. Cursos específics de prevenció de riscos laborals, realitzats en entitats formatives acreditades, segons el que disposa la disposició transitòria tercera del RD 39/1997: 0'10 punts per cada 10 hores.
  
B.4. Especialitats o disciplines preventives de nivell superior: 6 punts.
  
B.5. Altres cursos, realitzats en entitats formatives acreditades: 0'01 punt per cada 10 hores
  
C) Valencià: fins a un màxim de 5 punts, si acredita estar en possessió del corresponent certificat emés o homologat per la JQCV, d'acord amb l'escala següent:
  
Oral: 1'25 punts
  
Elemental: 2'50 punts
  
Mitjà: 3'75 punts
  
Superior: 5 punts
  
D) Memòria descriptiva (màxim 32 punts).Sobre els objectius, activitats i projecte d'actuació per al lloc a què s'aspira, en un màxim de deu cares de foli escrites a doble espai.